Diari Oficial de la Generalitat Valenciana


Sumari del DOGV 9535, del 16-02-2023 (2023/1556)

RESOLUCIÓ de 14 de febrer de 2023 del director de l'Agència Valenciana de Foment i Garantia Agrària, mitjançant la qual s'estableix la convocatòria per a concessió i sol·licitud de pagament de les ajudes excepcionals incloses en les mesures de suport urgents als sectors especialment afectats per la situació generada per la crisi d'invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9535

Data del DOGV
:   16-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1556


Data del document
:   14-02-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 14 de febrer de 2023 del director de l'Agència Valenciana de Foment i Garantia Agrària, mitjançant la qual s'estableix la convocatòria per a concessió i sol·licitud de pagament de les ajudes excepcionals incloses en les mesures de suport urgents als sectors especialment afectats per la situació generada per la crisi d'invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22). [2023/1556]  
  
  
A fi de respondre a les repercussions de la invasió d'Ucraïna per part de Rússia sobre els sectors agrícola i alimentari, la Unió Europea va adoptar una nova mesura excepcional i temporal que esmenara els problemes de liquiditat que posen en perill la continuïtat de les activitats agrícoles, a través del Reglament (UE) núm. 2022/ 1033 del Parlament Europeu i del Consell, de 29 de juny de 2022, en el seu article 1, que modifica el Reglament (UE) núm. 1305/2013, pel que fa a una mesura específica destinada a proporcionar ajuda temporal excepcional en el marc del Fons Europeu Agrícola de Desenvolupament Rural (Feader), en resposta a les repercussions de la invasió d'Ucraïna per part de Rússia.  
Així en l'àmbit estatal, es va aprovar el Reial decret 428/2022, de 7 de juny, que establia les bases reguladores per a la concessió directa d'una ajuda excepcional d'adaptació per a compensar les dificultats econòmiques derivades del conflicte bèl·lic a Ucraïna en determinats sectors agraris, i es va establir una ajuda finançada amb fons de la Unió Europea i del Govern d'Espanya, destinada als sectors productors de boví de carn, oví i caprí de carn, avicultura de carn (sols polits d'engreixament), conills i cítrics.   
A la Comunitat Valenciana, la crisi de preus provocada per la guerra d'Ucraïna està afectant tres subsectors de la producció primària, que també estan patint les conseqüències del conflicte d'Ucraïna i afectant la viabilitat i sostenibilitat d'explotacions del sector de la fructicultura, especialment del cultiu de caqui, nispro, fruiters de pinyol (bresquillera, prunera, albercoquer, nectariner i cirerer) i raïm de taula, així com d'explotacions de polits d'engreixament i l'apicultura, un sector vital per a l'equilibri mediambiental en tot el sector agrícola.  
Amb base a aquest marc circumstancial, a la Comunitat Valenciana, es va aprovar l'Ordre de 3 /2023, de 31 de gener de 2023, per la qual s'aproven les bases reguladores de mesures de suport urgents a les persones agricultores i ramaderes dels sectors especialment afectats per la situació generada per la crisi de la invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22).   
En virtut de les facultats que em confereixen els articles 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 77.4.3, últim punt, de la Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat; i en atenció al que s'estableix en l'article 13.1.h) del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOGV núm. 5344, de 12.09.2006), en la seua redacció donada per l'article 7.5 del Decret 176/2020, de 30 d'octubre, del Consell; i en el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana, i se n'estableix l'organització i el funcionament (DOGV núm. 5344, de 12.09.2006).   
  
Cal assenyalar el que es disposa en l'article 159.3 de la Llei 1/2015, de 6 de febrer, d'hisenda pública, del sector públic instrumental i de subvencions, que estableix que en les subvencions finançades amb càrrec a fons de la Unió Europea, els procediments de concessió i control regulats en aquesta, tindran caràcter supletori respecte de les normes d'aplicació directa, per tant la convocatòria d'aquestes ajudes ha d'efectuar-se en els termes de la Llei 1/2015, de 6 de febrer, d'hisenda pública, del sector públic instrumental i de subvencions, en el que no contradiga la normativa europea.  
  
En aplicació de l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes regulades en la present convocatòria són compatibles amb la política comunitària de competència, d'acord amb l'article 81.2 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), segons el qual els articles 107, 108 i 109 del Tractat de Funcionament de la Unió Europea (TFUE) no seran aplicables als pagaments efectuats pels estats membres en virtut i de conformitat amb aquest Reglament, ni al finançament suplementari nacional contemplat en l'article 82, dins de l'àmbit d'aplicació de l'article 42 del TFUE. De la mateixa manera, l'art. 13 del Reglament (UE) 1307/2013, del Parlament Europeu i del Consell de 17 de desembre de 2013, estableix que els articles 107, 108 i 109 del Tractat de Funcionament de la Unió Europea (TFUE) no seran aplicables als pagaments efectuats pels estats membres de conformitat amb el citat reglament, referits als pagaments directes als agricultors en virtut dels règims d'ajuda inclosos en el marc de la PAC.  
  
En virtut de tot l'anterior, la direcció de l'Agència Valenciana de Foment i Garantia Agrària resol:   
  
Apartat 1. Disposició que estableix les bases reguladores de les ajudes convocades.  
Es convoca per a l'any 2023 en règim de concessió directa, la concessió d'ajudes regulades en l'Ordre 3/2023, de 31 de gener, per la qual s'aproven les bases reguladores de mesures de suport urgents a les persones agricultores i ramaderes dels sectors especialment afectades per la situació generada per la crisi de la invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22).  
  
Apartat 2. Crèdits pressupostaris als quals s'imputa la subvenció  
  
El pagament de les ajudes previstes en l'article 1, de la la Ordre 3/2023, de 31 de gener, per la qual s'aproven les bases reguladores de mesures de suport urgents a les persones agricultores i ramaderes dels sectors especialment afectats per la situació generada per la crisi de la invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22), s'efectuarà amb càrrec al capítol IV de la línia S0832000 (fons FEADER) de l'aplicació pressupostària 12144.24.419.24 del pressupost de l'Agència Valenciana de Foment i Garantia Agrària, i corresponents a l'aplicació a la Comunitat Valenciana de la Política Agrícola Comuna per un import global màxim de 5.566.628 euros.  
  
Les ajudes citades s'emmarquen en la modificació del Programa de Desenvolupament Rural de la Comunitat Valenciana 2014-2020 (PDR-CV 2014-2020), cofinançades pel Fons Europeu Agrícola de Desenvolupament Rural (FEADER), el Ministeri d'Agricultura, Pesca i Alimentació i la Generalitat, aprovada pel Comité de seguiment de data 2 de desembre de 2022, en la qual s'introdueix la Mesura 22 conforme al Reglament (UE) núm. 2022/1033 del Parlament Europeu i del Consell, de 29 de juny de 2022, havent d'aprovar-se definitivament per part de la Comissió Europea. Aprovat el text definitiu, s'estarà al que s'estableix en la disposició transitòria única de l'Ordre de bases.  
Respecte a la incompatibilitat amb altres fonts de finançament, de conformitat amb l'article 59.8 del Reglament (UE) núm. 1305/2013 del Parlament Europeu i del Consell, de 17 de desembre, les despeses cofinançades pel FEADER no seran cofinançades mitjançant la contribució dels fons estructurals, del fons de cohesió o de qualsevol altre instrument financer de la Unió Europea.   
  
Apartat 3. Relació de les ajudes excepcionals convocades mitjançant la present resolució i remissió a la normativa que conté els requisits concrets a complir en cada règim.   
Els beneficiaris de les ajudes recollides en l'article 1 de l'Ordre 3/2023, de 31 de gener, per la qual s'aproven les bases reguladores de mesures de suport urgents a les persones agricultores i ramaderes dels sectors especialment afectades per la situació generada per la crisi de la invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22), podran sol·licitar, en els termes que s'estableixen en els apartats següents de la present resolució:   
1. La concessió i el pagament de l'ajuda excepcional per als agricultors de caqui, nispro, fruiters de pinyol (bresquillera, prunera, albercoquer, nectariner i cirerer) i raïm de taula, segons el que s'estableix en l'article 2.1 de la citada ordre.  
2. La concessió i pagament de l'ajuda excepcional per als productors de polits d'engreixament, segons el que s'estableix en l'article 2.2 de la citada ordre.  
3. La concessió i pagament per al as granges de producció de productes apícoles, segons el que s'estableix en l'article 2.3 de la citada ordre.  
A l'efecte, els beneficiaris que hagen percebut ajuda en el marc de l'article 17 del Reglament (UE) núm. 1305/2013 del Parlament Europeu i del Consell, de 17 de desembre de 2013, han hagut de realitzar inversions que contribuesquen a la consecució d'objectius ambientals i climàtics.  
  
Apartat 4. Sol·licitud i termini de presentació   
1. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com les persones sol·licitants que, no estant obligades a això, opten per aquesta via, presentaran les sol·licituds telemàticament a través de la seu electrònica de la Generalitat.  
La sol·licitud atendrà el model normalitzat disponible a través de la seu electrònica de la Generalitat, en l'adreça d'Internet sede.gva.es/es/proc23202, per a les ajudes en el sector agrari, i sede.gva.es/es/proc23224 per a les ajudes en el sector avícola de carn de polits d'engreixament i de l'apicultura.  
Esta sol·licitud porta incorporada una declaració responsable en els termes establits en l'article 2 de l'ordre que estableix les bases reguladores per a agricultura dels diferents cultius. A l'efecte, en la declaració responsable s'indicarà almenys un dels supòsits següents, que se secundaran en la documentació que ho acredite:  
  
1. Haver realitzat lliurament dels envasos agraris utilitzats durant l'any 2021 o 2022 a punts de recollida d'empresa autoritzada.  
2. Disposar d'un pla d'abonat sostenible en l'explotació agrícola.  
  
3. Haver realitzat inversions destinades a la modernització de les tècniques de regadiu amb la incorporació de sistemes estalviadors d'aigua durant l'any 2021 o 2022.  
4. Ser persona inscrita en el Registre d'operadors titulars d'explotacions agropecuàries, d'acord amb la normativa que regula la producció i l'etiquetatge dels productes ecològics a la Comunitat Valenciana.  
  
5. Ser persona inscrita en el Registre oficial de Productors Autoritzats per a la Producció Integrada de la Generalitat Valenciana.7.   
Per al cas de la ramaderia d'apicultura i avícola de polits d'engreixament. A l'efecte en la declaració responsable s'indicarà almenys un dels supòsits següents, que se secundaran en la documentació que ho acredite:  
1. Ser una explotació adherida a una Associació de Defensa Sanitària, o una Xarxa de Vigilància Epidemiològica  
2. Disposar d'una pla de gestió de purins i/o fems  
3. Disposar d'una pla de recollida de cadàvers.  
4. Disposar d'un pla de gestió d'envasos de medicaments utilitzats durant l'any 2021 o 2022 a centres de gestió d'envasos i residus de medicaments.  
Amb vista a verificar el compliment d'aquests requisits associats a la declaració responsable, l'administració organitzarà controls sobre el terreny de les operacions declarades d'acord amb un mostreig adequat.  
  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica), o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/sede\_certificados)   
Quan es vulga tramitar un procediment en representació d'altres persones físiques o jurídiques, es podrà atorgar aquesta representació, o bé a través del Registre de Representants de la ACCV (https://www.accv.es/servicios/registro-de-representantes/), o bé traves de qualsevol mitjà vàlid en dret de conformitat amb l'article 5.4 de la Llei 39/2015, que serà digitalitzada en l'expedient electrònic corresponent.  
  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, se'ls requerirà perquè l'esmene a través de la seua presentació electrònica en els termes previstos en l'article 68.4 de la citada Llei 39/2015.   
  
Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648)  
Quan les persones interessades, que no tramiten l'alta electrònicament conforme al paràgraf anterior, necessiten donar d'alta o modificar un compte bancari per a la percepció de les ajudes convocades, hauran d'emplenar el model de domiciliació bancària que es presentarà de conformitat amb l'apartat 5.d) de la present convocatòria.  
Les sol·licituds han de signar-se amb el certificat digital de la persona física o jurídica que presenta la sol·licitud o, si fa el cas, amb el certificat digital del seu representant. Així mateix, se signaran electrònicament pels qui hi siguen competents, aquells documents que s'adjunten la signatura dels quals siga obligatòria.   
2. L'emplenament de sol·licituds parella agricultors dels diferents cultius, i que reunisquen els requisits contemplats en l'article 2.1 de l'Ordre de bases 3/2023, de 31 de gener, es realitzarà, preferentment, a través del portal del ciutadà del a aplicació informàtica SENSEAPA (Sga-Gpi), que estarà a la disposició dels interessats en el portal de ciutadà, en les seus de les oficines comarcals d'agricultura, en les direccions territorials d'agricultura i en les oficines de les entitats col·laboradores acreditades a tal fi, on de conformitat amb l'article 13.b) de la Llei 39/2015, d'1 d'octubre, els sol·licitants tenen drets a ser assistits en l'ús de mitjans electrònics en les seues relacions amb l'administració.  
  
La presentació telemàtica es farà en el Portal del Ciutadà de l'aplicació SINAPA (https://sinapa.gva.es/sgagpi), en l'opció de “Control Documental/Expedient Electrònic SU o REGEPA”, segons l'expedient que li corresponga d'acord amb l'article 2 de l'Ordre 3/2023, de 31 de gener, de bases reguladores:   
a) Per al supòsit que haguera presentat sol·licitud única d'ajudes de la PAC en 2022, l'enllaç corresponent serà: https://sinapa.gva.es/sgagpi/portal/expedienteelectronico.action  
b) Per al supòsit que no haguera presentat sol·licitud única d'ajudes de la PAC en 2022, l'enllaç corresponent serà: https://sinapa.gva.es/sgagpi/portal/expelectronicoregepa.action  
La presentació consistirà a aportar el document de sol·licitud (denominat VSR7643 en l'aplicació informàtica) a l'expedient electrònic corresponent (el de sol·licitud única de la PAC de 2022 o el de REGEPA de 2022), així com la documentació que haja de presentar-se i es relaciona en l'apartat 5 de la present resolució.  
3. L'emplenament de sol·licituds per a ramaders que reunisquen els requisits contemplats en l'article 2.2 i 2.3 de l'Ordre de bases 3/2023, de 31 de gener, es realitzarà preferentment mitjançant la presentació telemàtica en la seu electrònica: sede.gva.es/es/proc23224  
Als efectes de l'últim cens comunicat que s'indica en l'article 2.2.a) i l'article 2.3.a) de la citada ordre, per a les explotacions ramaderes del sector avícola de carn que alberguen polits d'engreixament i del sector apícola, es concreta que es referirà a l'últim cens comunicat anterior a la data de publicació de l'Ordre de bases (DOGV núm. 9526 / 03.02.2023).  
4. El termini de presentació de les sol·licituds serà de 10 dies hàbils a comptar des de l'endemà de la publicació de l'extracte de la resolució en el Diari Oficial de la Generalitat Valenciana.  
  
Apartat 5. Documentació de caràcter general que ha de presentar-se juntament amb la sol·licitud   
1. A la sol·licitud s'adjuntarà la documentació següent:   
a) Acreditació de la identitat de la persona jurídica sol·licitant, en cas de no autoritzar-ne la consulta per l'òrgan gestor del procediment.   
b) Acreditació, quan siga escaient, de la identitat del representant legal, si aquest és una persona jurídica, en cas de no autoritzar-ne la consulta per l'òrgan gestor del procediment.   
c) Quan es tracte de persones jurídiques, acreditació d'estar al corrent de les obligacions tributàries, estatals i autonòmiques, i amb la Seguretat Social, en cas de no autoritzar o oposar-se'n a la consulta per l'òrgan gestor del procediment.  
d) Model de domiciliació bancària en el cas d'altes i/o modificacions, quan no es tramiten telemàticament.  
L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.   
2. Quan l'administració actuant consulte o recapte dades o documents en l'àmbit dels fins de la present convocatòria que estiguen en el seu poder, o que hagen sigut elaborats per qualsevol altra administració, el règim aplicable serà el següent:   
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.   
b) L'òrgan gestor del procediment té potestat per a consultar, si escau, les dades d'estar al corrent amb la Tresoreria de la Seguretat Social i, segons corresponga, les dades del registre general de la producció agrícola o les dades del registre d'explotacions ramaderes. No obstant això, si la persona interessada desitja oposar-s'hi, és imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa, queda obligada d'aportar els documents acreditatius corresponents.   
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional vuitena de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic; i en l'article 13 de la Llei 38/2003, de 17 de novembre, general de subvencions.   
  
Apartat 6. Òrgans competents per a la resolució, termini i notificació  
1. Tenint en compte el que es preveu en l'ordre reguladora de les ajudes relacionades en l'apartat 3 d'aquesta resolució i, més concretament, de conformitat amb l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació, la competència per a resoldre els expedients d'ajudes correspon a la directora general de Política Agrària Comuna en matèria d'agricultura dels diferents cultius, i al director d'Agricultura, Ramaderia i Pesca en matèria de ramaderia d'apicultura i avícola de polits d'engreixament.  
2. La resolució de les sol·licituds presentades,es realitzarà conforme al que s'estableix en l'Ordre de bases sent el termini màxim per a dictar i notificar la Resolució d'ajudes el 31 de març de 2023. Transcorregut aquest termini sense que s'haja dictat i notificat la resolució, s'entendrà desestimada la sol·licitud.  
3. La resolució de les ajudes, es notificarà als interessats mitjançant publicació conforme al que s'estableix en l'article 45 de la Llei 39/2015, d'1 d'octubre, del procediment administratiu comú de les administracions públiques, en el Diari Oficial de la Generalitat Valenciana.  
4. Les adreces generals competents per a resoldre establiran els procediment de gestió que correspon a cadascuna de les unitats administratives que intervenen en la tramitació de les ajudes, mitjançant l'oportú manual de procediment de gestió de les ajudes.  
  
Apartat. 7 Pagament de les ajudes  
Es farà el pagament de l'ajuda corresponent, en qualsevol cas, abans del 15 d'octubre de 2023, d'acord amb el que s'estableix en l'Ordre de 3/2023, de 31 de gener, per la qual s'aproven les bases reguladores de mesures de suport urgents a les persones agricultores i ramaderes dels sectors especialment afectats per la situació generada per la crisi de la invasió d'Ucraïna, en el marc del Programa de Desenvolupament Rural de la Comunitat Valenciana 2014-2020 (Mesura 22)  
  
  
Apartat 8. Circumstàncies per a la modificació de la resolució.  
D'acord amb el que es disposa en l'article 19 de la Llei 38/2003, de 17 de novembre, general de subvencions, tota alteració de les condicions de concessió de la subvenció podrà donar lloc a la modificació de la resolució de concessió, en els termes establits en l'Ordre de bases que regula aquestes ajudes.  
  
Apartat 9. Publicació d'informació sobre els beneficiaris  
De conformitat amb l'article 99 del Reglament (UE) 2021/2116 del Parlament Europeu i del Consell de 2 de desembre de 2021 sobre el finançament, la gestió i el seguiment de la política agrícola comuna i pel qual es deroga el Reglament (UE) núm. 1306/2013, s'informa els beneficiaris que les seues dades seran publicades conformement a l'article 98 d'aquest Reglament, i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió.  
  
Apartat 10. Procediment de comunicació d'irregularitats i sospites de frau  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a l'efecte per aquest servei en l'adreça web:  
http://www.igae.pap.minhafp.gob.es/sitios/igae/es-es/snca/paginas/inicio.aspx  
i en els termes establits en la Comunicació 1/2017, de 6 d'abril, del citat servei, que pot consultar-se en l'URL següent:   
http://www.hisenda.gva.es/documents/34720219/119049551/comunicacionsnca+1-2017+06-04-2017Canaldenuncias.pdf/0356c08d-0e02-4cf6-b820-19f28fcee69f   
  
Apartat 11 Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades; i en la Llei orgànica 3/2018, de 5 de desembre, de protecció de dades personals i garantia dels drets digitals.2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal, cal informar el següent:  
  
a) Nom del tractament: Ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
b) Responsable del tractament: Persona titular de la direcció de l'Agència Valenciana de Foment i Garantia Agrària.  
c) Finalitat del tractament: Gestionar ajudes en matèria agrària i agroalimentària de l'Agència Valenciana de Foment i Garantia Agrària, incloses les relatives a la Política Agrícola Comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
d) Exercici de drets: Les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'adreça d'Internet: sede.gva.es/es/proc19970.  
e) Reclamacions: Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en la següent adreça d'Internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.   
f) Es pot obtindre informació més detallada en l'enllaç següent:  
  
https://agroambient.gva.es/es/registre-de-tractaments.  
3. De conformitat amb l'article 99 del Reglament (UE) núm. 2021/2116, les dades de les persones beneficiàries seran publicades conformement a l'article 98 d'aquest reglament, i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió.  
4. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels extrems següents:  
  
a) La comunicació d'aquestes dades a l'administració per al seu tractament en l'àmbit de les seues competències i d'acord amb els fins del procediment.   
b) La possibilitat que l'administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'administració en qualsevol moment.   
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Apartat 12 Transparència, subministrament d'informació i dades obertes.   
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:   
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.   
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40% del total dels seus ingressos anuals, sempre que aconseguisquen com a mínim la quantitat de 5.000 euros.   
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.   
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.   
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana, l'emblema de la UE i el lema FEADER en mitjans de difusió, com ara cartells, materials impresos, mitjans electrònics o audiovisuals, i en qualsevol altre mitjà de publicitat que es realitze de l'activitat subvencionada.   
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquell haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022, de 13 d'abril.   
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.   
  
Apartat 13. Règim de recursos contra la present resolució de convocatòria  
La present resolució posa fi a la via administrativa i contra aquesta pot interposar-se, potestativament, recurs de reposició davant el director de l'Agència Valenciana de Foment i Garantia Agrària, en el termini d'un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, impugnar-se directament davant els jutjats contenciosos administratius en el termini de dos mesos a comptar des de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València 14 de febrer 2023.- El director de l'Agència Valenciana de Foment i Garantia Agrària: Rogelio Llanes Ribas.